Subject: Vs: Küsimus
From: "Carmen Katariina Sikk" <[email-masked]>
To: "Triin Roos" <[email-masked]>
Cc: "Ravimiamet" <[email-masked]>
Date: Fri, 22 Mar 2024 18:22:41 +0300

Tere!

Aitäh päringu eest!
Vastas Ravimiameti müügilubade osakonna juhataja Aet Viispert:
 
Kilpnäärme alatalitluse raviks on müügiloaga ravimitest Eestis saada üks
naatriumlevotüroksiini sisaldav ravim (L-Thyroxin Berlin-Chemie).
Kui müügiloaga naatriumlevotüroksiin pole kättesaadav, ei sobi patsiendile
kõrvaltoimete tõttu või põhjustavad abiained allergiat, on arstil võimalik
patsiendile taotleda Ravimiametilt luba müügiloata
naatriumlevotüroksiinile. 
Kõrvaltoimete tekkimise korral tuleb patsiendil pöörduda oma raviarsti
poole, kes saab vajadusel ravi muuta. 
 
Kui tekib täpsustavaid küsimusi, vastame hea meelega. 
 
Parimate soovidega
Carmen Katariina Sikk
Ravimiameti kommunikatsioonijuht
Tel 737 4140
[email-masked]

 

 
Saatja: Triin Roos &lt;[email-masked]&gt; 
Saatmisaeg: reede, 22. märts 2024 14:23
Adressaat: Carmen Katariina Sikk
&lt;[email-masked]&gt;
Koopia: Ravimiamet &lt;[email-masked]&gt;
Teema: Küsimus
 
Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada. 	
  
Tere!
 
Kirjutan Teile väljaandest Elu24. 
Meie toimetusega vestles üks noor naine, kes peab võtma kilpnäärme
ravimit. Naisel on kilpnäärme alatalitus. Ta väidab, et Eestis on müügil
vaid üks ravim, mida arst saab kilpnäärme alatalitusega patsiendile välja
kirjutada. See ravim on nimega L-thyroxin. See rohi aga ei ole aidanud
haiguse vastu ning lisaks on naisel tekkinud ravimi kõrvaltoimed, mis on
olnud rängad - jõuetus, suur nõrkus, südame puperdamine, halb enesetunne.
Tal on juhtunud ka nii, et mõnel hommikul ei suuda voodist püsti tõusta. 
 
Sooviks küsida seda, miks on Eestis müügil vaid üks kilpnäärme alatalituse
ravim? Reeglina on ju ravimeid mitmeid, nii et kui üks ei sobi, saab arst
välja kirjutada teise. Antud juhul aga alternatiivi pole ja kui see ravim
ei sobi, siis polegi justkui midagi teha. 
 
Kuna ravim mõjus naisele halvasti, lõpetas ta hiljuti selle võtmise ära.  
 
Vahepeal sai naine proovida ka välisriigist toodud kilpnäärme ravimit,
mida ta mõnda aega võttis ja mis mõjus paremini ega tekitanud sääraseid
kõrvaltoimeid nagu L-thyroxin.
 
Palun vastake võimalusel tänase päeva jooksul. 
 
Tänades ja parimat soovides
 
Triin Roos